จับตา สุชาติ–อนุชา ติดโผ ครม.ส่อโยก สนธิรัตน์ สลับ สุริยะ
สุชาติ-อนุชา มาแรง ถึงคิวมีชื่อคั่วเก้าอี้ รมต. หลัง บิ๊กตู่ ส่งสัญญาณเตรียมปรับทัพ แว่วเก้าอี้ รมว.พลังงาน ส่อปรับ โยก สนธิรัตน์ สลับ สุริยะเมื่อวันที่ 2 มี.ค.63 ผู้สื่อข่าวรายงานความคืบหน้าการปรับคณะรัฐมนตรี (ครม.) ภายหลัง พล.อ.ประยุทธ์ จันทร์โอชา นายกรัฐมนตรีและ รมว.กลาโหม ส่งสัญญาณไปยังแกนนำพรรคร่วมรัฐบาลว่า จะมีการปรับ ครม.เพื่อเพิ่มประสิทธิภาพการทำงาน โดยให้แต่ละพรรคไปว่ากันเองตามสัดส่วนที่ได้รับ แต่ยังไม่ระบุว่าจะปรับช่วงเวลาไหน ทั้งนี้ในส่วนแกนนำพรรคพลังประชารัฐ (พปชร.) ในแต่ละกลุ่ม ยังคงปฏิเสธว่าไม่ได้รับสัญญาณโดยตรงจากนายกฯ แต่ต้องจับตาไปที่ 2 คน ที่พลาดร่วมเก้าอี้ ครม.ครั้งแรก คือ 1.นายสุชาติ ชมกลิ่น ส.ส.ชลบุรีและประธาน ส.ส.พรรคพลังประชารัฐ ที่ครั้งแรกพลาดเก้าอี้ หลังมีโผจะนั่ง รมว.แรงงาน และ 2.นายอนุชา นาคาศัย ส.ส.ชัยนาท ที่ครั้งแรกมีชื่อหลุดโผรัฐมนตรีเช่นกัน มาคราวนี้ทั้ง 2 คน มีชื่อถึงคิวร่วมวง ครม. ขณะที่กระทรวงพลังงานก็ต้องจับตาเป็นพิเศษ เพราะ นายสนธิรัตน์ สนธิจิรวงศ์ รมว.พลังงาน คนปัจจุบัน ส่อถูกโยกสลับเก้าอี้กับ นายสุริยะ จึงรุ่งเรืองกิจ รมว.อุตสาหกรรม
สุชาติ-อนุชา มาแรง ถึงคิวมีชื่อคั่วเก้าอี้ รมต. หลัง บิ๊กตู่ ส่งสัญญาณเตรียมปรับทัพ แว่วเก้าอี้ รมว.พลังงาน ส่อปรับ โยก สนธิรัตน์ สลับ สุริยะ 
ปรับ ครม.,ปรับคณะรัฐมนตรี,โผ ครม.,รายชื่อโผ ครม.,ครม.ประยุทธ์,ข่าวทั่วไป